目极想前事，神交如共游。瑶琴久已绝，松韵自悲秋。 颍州从事西湖亭宴饯【唐】许浑 西湖清宴不知回，一曲离歌酒一杯。 城带夕阳闻鼓角，寺临秋水见楼台。 兰堂客散蝉犹噪，桂楫人稀鸟自来。独想征车过巩洛，此中霜菊绕潭开。 题磻溪垂钓图 【唐】罗隐吕望当年展庙谟，直钩钓国更谁如。若教生在西湖上，也是须供使宅鱼。重别西湖【唐】李绅浦边梅叶看凋落，波上双禽去寂寥。 吹管曲传花易失，织文机学羽难飘。 雪欺春早摧芳萼，隼励秋深拂翠翘。 繁艳彩毛无处所，尽成愁叹别溪桥。 题临安邸 【